Document ID: 32007R0722

REGOLAMENT TAL-KUMMISSJONI (KE) Nru 722/2007
tal-25 ta’ Ġunju 2007
li jemenda l-Annessi II, V, VI, VIII, IX u XI tar-Regolament (KE) Nru 999/2001 tal-Parlament Ewropew u tal-Kunsill li jistabbilixxi regoli għall-prevenzjoni, kontroll u eradikazzjoni ta’ ċerta enċefalopatija sponġiformi li tinxtered
(Test b’relevanza għaż-ŻEE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament (KE) Nru 999/2001 tal-Parlament Ewropew u tal-Kunsill tat-22 ta’ Mejju 2001, li jistabbilixxi regoli għall-prevenzjoni, kontroll u eradikazzjoni ta’ ċerta enċefalopatija sponġiformi li tinxtered (1), u b’mod partikolari l-Artikolu 23 tiegħu,
Billi:
(1)
Ir-Regolament (KE) Nru 999/2001 jistabbilixxi regoli għall-prevenzjoni, kontroll u eradikazzjoni ta’ ċerta enċefalopatija sponġiformi li tinxtered (EST) fl-annimali. Hija tapplika għall-produzzjoni u t-tqegħid fis-suq ta’ annimali ħajjin u prodotti ta’ oriġini mill-annimali u f’ċerti każijiet speċifiċi għall-esportazzjoni tagħhom.
(2)
L-Artikolu 5 tar-Regolament (KE) Nru 999/2001 jistipula li l-istat ta’ l-enċefalopatija sponġiformi tal-bovini ta’ Stati Membri jew pajjiżi terzi jew ir-reġjuni tagħhom (“pajjiżi jew reġjuni”) għandu jiġi determinat mill-klassifikazzjoni f’waħda minn tliet kategoriji. L-Anness II ta’ dak ir-Regolament jistipula regoli għad-determinazzjoni ta’ l-istat ta’ ESB ta’ pajjiżi jew reġjuni. L-Artikolu 5 ta’ dak ir-Regolament jistipula wkoll eżaminazzjoni ulterjuri tal-kategorizzazzjoni Komunitarja tal-pajjiżi wara t-twaqqif ta’ proċedura għall-klassifikazzjoni tal-pajjiżi skond il-kategorija mill-Organizzazzjoni Dinjija għas-saħħa ta’ l-Annimali (OIE).
(3)
L-Anness V tar-Regolament (KE) Nru 999/2001 jistabbilixxi r-regoli għall-ġbir u r-rimi ta’ materjali speċifiċi ta’ riskju u l-Anness IX ta’ dak ir-Regolament jistabbilixxi r-regoli għall-importazzjoni fil-Komunità ta’ annimali ħajjin, embrijuni, bajd, u prodotti ta’ oriġini mill-annimali.
(4)
Waqt is-Sessjoni Ġenerali ta’ l-Organizzazzjoni Dinjija għas-saħħa ta’ l-Annimali (OIE) f’Mejju 2005, ġiet adottata proċedura ġdida ssemplifikata bbażata fuq tliet kategoriji għall-klassifikazzjoni tal-pajjiżi skond kemm jinsabu fir-riskju ta’ ESB.
(5)
Ir-Regolament (KE) Nru 999/2001 kien emendat mir-Regolament (KE) Nru 1923/2006 biex jittrasponi lis-sistema ssemplifikata l-ġdida ta’ kategorizzazzjoni fil-leġiżlazzjoni Komunitarja. Wara dik l-emenda, l-Annessi II, V, u IX tar-Regolament (KE) Nru 999/2001 għandhom jiġu emendati biex iqisu s-sistema l-ġdida ta’ kategorizzazzjoni.
(6)
Fin-nuqqas ta’ deċiżjoni dwar il-klassifikazzjoni tal-pajjiżi b’konformità ma’ l-Artikolu 5(2) jew (4) tar-Regolament (KE) Nru 999/2001, id-dispożizzjonijiet ta’ l-Artikolu 9 u l-Anness VI ma kinux japplikaw. Fid-dawl tal-fatt li s-sistema l-ġdida ta’ kategorizzazzjoni għandha tapplika mill-1 ta’ Lulju 2007 u biex dan l-Anness jiġi allineat mar-regoli applikabbli skond il-miżuri tranżitorji bbażati fuq evidenza xjentifika u bl-emendi li saru lill-Artikoli, l-Anness VI għandu jiġi emendat.
(7)
L-Anness VIII tar-Regolament (KE) Nru 999/2001 jistabbilixxi l-kundizzjonijiet għat-tqegħid fis-suq u l-esportazzjoni ta’ annimali ħajjin, is-semen, l-embrijuni, bajd u prodotti ta’ oriġini mill-annimali. Il-Kapitolu C ta’ dak l-Anness jistipula l-kundizzjonijiet għall-kummerċ intra-Komunitarju f’ċerti prodotti ta’ oriġini mill-annimali. Dawk il-kundizzjonijiet għandhom jiġu emendati biex iqisu s-sistema ta’ kategorizzazzjoni l-ġdida.
(8)
Il-Punt 5 tal-Parti D ta’ l-Anness XI tar-Regolament (KE) Nru 999/2001 jistipula l-miżuri li jikkonċernaw il-kummerċ intra-Komunitarju ta’ annimali bovini mwielda u mrobbija fir-Renju Unit qabel l-1 ta’ Awwissu 1996 u l-importazzjoni fil-Komunità ta’ prodotti tal-laħam li ġejjin minn annimali tal-familja taċ-ċriev. Għal raġunijiet ta’ ħarsien tas-saħħa tal-bniedem u ta’ l-annimali, dawn il-miżuri għandhom jibqgħu japplikaw wara l-1 ta’ Lulju 2007.
(9)
Għal raġunijiet ta’ ċarezza u konsistenza d-dispożizzjonijiet rigward il-kummerċ intra-Komunitarju u l-esportazzjoni lejn pajjiżi terzi ta’ annimali bovini mwielda u mrobbija fir-Renju Unit qabel l-1 ta’ Awwissu 1996 għandhom jitniżżlu fl-Anness VIII u d-dispożizzjonijiet għall-importazzjonijiet ta’ prodotti tal-laħam li ġejjin minn annimali tal-familja taċ-ċriev għandhom jitniżżlu fl-Anness IX.
(10)
Il-miżuri tranżitorji li jikkonċernaw materjal ta’ riskju speċifiku li jinsabu fl-Anness XI tar-Regolament (KE) Nru 999/2001 għandhom jieqfu japplikaw fir-rigward ta’ kull pajjiż jew reġjun immedjatament wara d-data ta’ l-adozzjoni ta’ deċiżjoni dwar il-klassifikazzjoni ta’ dak il-pajjiż jew reġjun. L-Anness XI għandu għalhekk jitħassar.
(11)
Ir-Regolament (KE) Nru 999/2001 għandu għalhekk jiġi emendat skond dan.
(12)
Il-miżuri previsti f’dan ir-Regolament huma skond l-opinjoni tal-Kumitat Permanenti dwar il-Katina Alimentari u s-Saħħa ta’ l-Annimali,
ADOTTAT DAN IR-REGOLAMENT:
Artikolu 1
Ir-Regolament (KE) Nru 999/2001 huwa emendat kif ġej:
1.
L-Annessi II, V, VI, VIII, IX u XI tar-Regolament (KE) Nru 999/2001 huma emendati skond l-Anness ta’ dan ir-Regolament.
Artikolu 2
Dan ir-Regolament għandu jidħol fis-seħħ fit-tielet jum wara dak tal-pubblikazzjoni tiegħu fil-Ġurnal Uffiċjali ta’ l-Unjoni Ewropea.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussell, 25 ta’ Ġunju 2007.

Labels: 0
17
15
6